cyanic-selkie/wikianc huggingface dataset:
दादा भाई नौरोजी
19वीं शताब्दी के अंत तक दादाभाई ने अनेक समितियों और आयोगों के समक्ष ही नहीं वरन् ब्रिटिश पार्लियामेंट के सामने भी भारत के प्रति की गई बुराइयों को दूर करने के लिए वकालत की और उच्चाधिकारियों को बराबर चेतावनी देते रहे कि यदि इसी प्रकार भारत की नैतिक और भौतिक रूप से अवनति होती रही तो भारतीयों को ब्रिटिश वस्तुओं का ही नहीं वरन् ब्रिटिश शासन का भी बहिष्कार करने के लिए बाध्य होना पड़ेगा, किंतु इसका कोई प्रभाव नहीं पड़ा। अंत में उन्होंने भारतीयों की राजनीतिक दासता और दयनीय स्थिति की ओर विश्व लोकमत का ध्यान आकृष्ट करने के लिए महान प्रयास करने का निश्चय किया जिसका परिणाम हुआ उनकी वृहदाकार पुस्तक पावर्टी ऐंड अनब्रिटिश रूल इन इंडिया। इसमें बहुत से लेख, भाषण, निबंध और उच्चाधिकारियों से पत्रव्यवहार तथा समितियों और आयोगों के समक्ष दी गई उनकी गवाहियाँ तथा कितने ही महत्वपूर्ण अधिनियमों और घोषणाओं के उद्धरण थे। हाउस ऑफ कामन्स की सदस्यता प्राप्त करने में उनकी अद्भुत सफलता लक्ष्यपूर्ति के लिए एक साधन मात्र थी। उनका यह लक्ष्य या ध्येय था भारत का कल्याण और उन्नति जो संसद की सदस्यता के लिए संघर्ष करते समय भी उनके मस्तिष्क पर छाया रहता था। वे बराबर नैशनल कांग्रेस के लिए प्रचार करते रहे और भारत में अपने मित्रों को लिखे विविध पत्रों में पारसियों की राष्ट्रीय संग्राम से दूर रहने की प्रवृत्ति की निंदा करते रहे। कोई भी सप्ताह ऐसा नहीं बीतता था जिसमें उनके पास भारत से पत्र और कांग्रेस के संबंध में पत्रपत्रिकाओं की कतरनें न आती रही हों तथा उनके पत्र भारतीय मित्रों के पास न पहुँचते रहे हों। किसी ने कभी यह अपेक्षा नहीं की थी कि दादाभाई हाउस आव कामन्स में इतनी बड़ी हलचल पैदा कर देंगे किंतु उस सदन में उनकी गतिविधि और सक्रियता से ऐसा प्रतीत होता था मानो वे वहाँ की कार्यप्रणाली आदि से बहुत पहले से ही परिचित रहे हों। भारत की दरिद्रता, मुद्रा और विनिमय, अफीम या शराब के सेवन के प्रोत्साहन से उत्पन्न होनेवाले कुपरिणामों के विषय में उनके भाषण बड़े आदर और ध्यान से सुने जाते थे।
अपने लंबे जीवन में दादाभाई ने देश की सेवा के लिए जो बहुत से कार्य किए उन सबका वर्णन करना स्थानाभाव के कारण यहाँ संभव नहीं है किंतु स्वशासन के लिए अखिल भारतीय कांग्रेस के कलकत्ता अधिवेशन (1906) में उनके द्वारा की गई माँग की चर्चा करना आवश्यक है। उन्होंने अपने भाषण में स्वराज्य को मुख्य स्थान दिया। अपने भाषण के दौरान में उन्होंने कहा, हम कोई कृपा की याचना नहीं कर रहे हैं, हमें तो केवल न्याय चाहिए। आरंभ से ही अपने प्रयत्नों के दौरान में मुझे इतनी असफलताएँ मिली हैं जो एक व्यक्ति को निराश ही नहीं बल्कि विद्रोही भी बना देने के लिए पर्याप्त थीं, पर मैं हताश नहीं हुआ हूँ और मुझे विश्वास है कि उस थोड़े से समय के भीतर ही, जब तक मै जीवित हूँ, सद्भावना, सचाई तथा संमान से परिपूर्ण स्वयात्त शासन की माँग को परिपूर्ण, करनेवाला संविधान भारत के लिए स्वीकार कर लिया जाएगा। उनकी यह आशा उस समय पूरी हुई जब वे सार्वजनिक जीवन से अवकाश ग्रहण कर चुके थे।
पूर्व और पश्चिम में कांग्रेसी कार्यकर्ता तथा उनके मित्र भारत की नई पीढ़ी की आशाओं के अनुसार सांवैधानिक सुधारों को मूर्त रूप देने के लिए प्रस्ताव तैयार करने में व्यस्त थे। परंतु 20 अगस्त 1917 की घोषणा के दो महीने पूर्व दादाभाई की मृत्यु हो चुकी थी। इस घोषणा के द्वारा प्रशासनिक सेवाओं में अधिकाधिक भारतीय सहयोग तथा ब्रिटिश साम्राज्य के अंतर्गत क्रमश: भारत में उत्तरदायी शासन के विकास के लिए मार्ग प्रशस्त हुआ। इस प्रकार भारत के इस वयोवृद्ध नेता ने जो माँग की थी, उसकी बहुत कुछ पूर्ति का आश्वासन मिल गया।
बचपन के लोकप्रिय गीत
बचपन के लोकप्रिय गीत हरिवंश राय बच्चन की एक कृति है। इसका प्रथम प्रकाशन 1967 में हुआ था।
क्रेडिट सुइस
क्रेडिट सुइस ग्रुप एजी (swx: CSGN सीएसजीएनnyse: CS सीएस) बहुराष्ट्रीय वित्तीय सेवा कंपनी है। इसका मुख्यालय ज्यूरिक स्विट्जरलैंड में है जहाँ से क्रेडिट सुइस बैंक और अन्य निवेश सम्बंधी वित्तीय सेवाओं का संचालन होता है। कम्पनी शेयर निगम के चार गठकों का संगठित रूप है: निवेश बैंकिंग, निजी बैंकिंग, सम्पति प्रबंधन और साझा सेवा समूह जो विपणन के सेवा उपलब्ध करवाता है और अन्य विभागों का समर्थित करता है।
क्रेडिट सुइस की स्थापना अल्फ्रेड एस्सर ने 1856 में स्वाज़ेर्शी क्रेडिटंस्टाल्ट (एसकेए, हिन्दी: स्विस क्रेडिट संस्थान) नाम से की थी। इसकी स्थापना उन्होंने स्विट्जरलैंड रेल सेवा के विकास के लिए पूँजी जुटाने हेतु की थी। इस कम्पनी ने ऋण देना आरम्भ किया जिससे यूरोपीय रेल प्रणाली और स्विट्जरलैंड विद्युत ग्रिड के निर्माण में काफी सहायता मिली। इससे देश की मुद्रा प्रणाली और वित्त पोषित उद्यमिता को भी सहायता मिली। 1900 के दशक में क्रेडिट सुइस ने मध्यम वर्ग के उन्नयन और बचत खातों की बढ़ती लोकप्रियता के कारण खुदरा बैंकिंग के क्षेत्र में स्थानांतरण आरम्भ कर दिया। क्रेडिट सुइस ने 1978 में 'फर्स्ट बोस्टन' के साथ भागीदारी आरम्भ कर दी। ऋणों की वापसी नहीं हो पाने के कारण फर्स्ट बोस्टन वित्तीय संकट में थी, क्रेडिट सुइस ने शेयर नियंत्रित करने के लिए बैंक 1988 में क्रय कर लिया।
कम्पनी ने 2002, 2004 और 2006 में अपना पुनर्गठन किया। यह कम्पनी उनमें से एक कम्पनी है जो वैश्विक वित्तीय संकट के समय सबसे कम प्रभावित हुई थी लेकिन इसके बाद निवेश व्यापार, छंटनी क्रियानवयन और लागत कटौती में सिकुड़ने लग गई। वर्ष 2008 से 2012 की समयावधि में जर्मनी, ब्राजिल और संयुक्त राज्य अमेरिका ने क्रेडिट सुइस के खातों में कर चोरी की जाँच करना आरम्भ करवा दिया। मई 2014 में कम्पनी को अमेरिकी नागरिकों को "उनका धन छुपाने" में सहायता करने का दोषी पाया गया और इसके बदले कम्पनी $2.6 बिलियन का जुर्माना देने को राजी हुई।
कम्पनी की संरचना
क्रेडिट सुइस ग्रूप एजी ज़ूरिख़ में स्टॉक कॉर्पोरेशन के रूप में पंजीकृत कम्पनी है जो एक नियंत्रक कम्पनी की तरह काम करती है। यह क्रेडिट सुइस बैंक और अन्य वित्तीय सेवओं से सम्बद्ध हितों का स्वामित्व करती है। क्रेडिट सुइस का संचालन एक निदेशक मण्डल द्वारा होता है जो कम्पनी के शेयरधारक और स्वतंत्र लेखा परीक्षक होते हैं। निदेशक मण्डल शेयरधारकों की वार्षिक आम बैठक आयोजित करता हैं जबकि निवेशक कम्पनी की भावी योजनाओं के लिए कार्यसूची निर्धारित करते हैं। शेयरधारक कम्पनी के स्वतंत्र लेखा परीक्षकों का चुनाव करते हैं जो वार्षिक रपट और अन्य वित्तीय उक्तियों का अनुमोदन करते हैं तथा उनके पास अन्य कानूनी शक्तियाँ रहती हैं। शेयरधारक अध्यक्ष द्वारा नामांकित उम्मीदवारों का तीन वर्ष के लिए निदेशक मण्डल चुनते हैं तथा प्रशासन समिति और निदेशक मण्डल की कम्पनी के प्रस्तावों पर मत देने के लिए प्रतिवर्ष छः बार बैठक होती है। यह मण्डल क्रेडिट सुइस की व्यापार रणनीतियों का अनुमोदन करता है और मुआवजा समिति के मार्गदर्शन आधारित मुआवजा सिद्धान्तों का अनुमोदन करता है। इसके पास विशिष्ट प्रबंधन कार्यों प्रतिनिधित करने वाली समिति निर्मित करने का भी अधिकार होता है।
क्रेडिट सुइस के तीन विभाग हैं: निवेश बैंकिंग, निजी बैंकिंग और निवेश प्रबंधन। एक संयुक्त सेवा विभाग इन सभी को कानूनी, आईटी और विपणन तीनों क्षेत्रों में समर्थन की व्यवस्था उपलब्ध करवाता है। इसका संचालन कार्य चार भागों में विभक्त है: स्विट्जरलैंड, यूरोप, मध्य पूर्व और अफ्रीका, अमेरिका और एशियाई प्रशांत। क्रेडिट सुइस इन्वेस्टमेंट बैंकिंग (क्रेडिट सुइस निवेश बैंकिंग) प्रतिभूतियाँ, निवेश अनुसंधान, व्यापार, प्रमुख दलाली और पूंजीगत क्रय को सम्भालती है। क्रेडिट सुइस निवेश प्रबंधन निवेश वर्ग, वैकल्पिक निवेश, रियल एस्टेट, इक्विटी, फिक्स्ड इनकम उत्पादों और अन्य वित्तीय उत्पादों को सम्भालती है।
साझा सेवाएं
साझा सेवा में, क्रेडिट सुइस स्वतंत्र नियंत्रण में सुधार के साथ प्रभागों को समर्थन की सेवाएं प्रदान करता है। साझा सेवा प्रभागों में सीएफओ (CFO), सीओओ (COO), सीआरओ (CRO), सामान्य परामर्श और आईटी विभाग शामिल हैं।
14 जून 2006 को विंटरथुर क्रेडिट सुइस से अलग कर दिया गया। एएक्सए ने लगभग 8 अरब (€) यूरो में अग्रणी स्विस बीमा कंपनी का क्रेडिट सुइस ग्रुप से अधिग्रहण किया।
क्रेडिट सुइस के सीआईओ कार्ल लैंडर्ट, ज्यूरिख, स्विट्जरलैंड में स्थित हैं।
प्रायोजन
2006 और 2009 के बीच क्रेडिट सुइस स्विस F1 टीम सौबर के प्रायोजकों में से एक था।
क्रेडिट सुइस स्विट्जरलैंड राष्ट्रीय फुटबॉल टीम और रोजर फेडरर का प्रायोजक है।
विलय और अधिग्रहण
सीएसएफबी (CSFB) अमरीका, क्रेडिट सुइस फर्स्ट बोस्टन आईएनसी (Inc) के पूर्ण स्वामित्व वाली एक सहायक कंपनी है, जो क्रम में सीएस (CS) की एक पूर्ण स्वामित्व वाली सहायक कंपनी है। सीएस (CS) सीएसजी (CSG) की एक पूर्ण स्वामित्व वाली सहायक कंपनी है। सीएसएफबी (CSFB) अमरीका को डीएलजे (DLJ) के साथ विलय के माध्यम से बनाया गया था, जिसे 3 नवम्बर 2000 को पूरा किया गया। सीएसएफबी एलएलसी (CSFB LLC), सीएसएफबी (CSFB) की मुख्य अमेरिकी पंजीकृत दलाल-व्यापारी सहायक कंपनी, डीएलजे (DLJ) की सहायक बन गयी और डीएलजे (DLJ) ने अपना नाम सीएसएफबी अमेरिका (CSFB USA) में बदल दिया है।
अंती गाँव, कोंच (गया)
अंती कोंच, गया, बिहार स्थित एक गाँव है।
रुमा राष्ट्रीय उद्यान
रुमा राष्ट्रीय उद्यान कीनिया के न्यानजा प्रान्त में स्थित एक राष्ट्रीय उद्यान है।
कृष्ण बलदेव वैद
कृष्ण बलदेव वैद (27 जुलाई 1927 - 6 फ़रवरी 2020) हिन्दी के आधुनिक गद्य-साहित्यकार हैं। उन्होंने डायरी लेखन, कहानी और उपन्यास विधाओं के अलावा नाटक और अनुवाद के क्षेत्र में भी अप्रतिम योगदान दिया है। अपनी रचनाओं में उन्होंने सदा नए से नए और मौलिक-भाषाई प्रयोग किये जो पाठक को 'चमत्कृत' करने के अलावा हिन्दी के आधुनिक-लेखन में एक खास शैली के मौलिक-आविष्कार की दृष्टि से विशेष अर्थपूर्ण हैं।
जन्म, शिक्षा तथा प्राध्यापन
इनका जन्म डिंगा, (पंजाब (पाकिस्तान)) में २७ जुलाई १९२७ को हुआ। इन्होंने पंजाब विश्वविद्यालय से अंग्रेजी में एम.ए. किया और हार्वर्ड विश्वविद्यालय से पी-एच.डी. की उपाधि हासिल की। यह १९५० से १९६६ के बीच हंसराज कॉलेज, दिल्ली और पंजाब विश्वविद्यालय चण्डीगढ़ में अंग्रेज़ी साहित्य के अध्यापक रहे। इन्होंने १९६६ से १९८५ के मध्य न्यूयॉर्क स्टेट युनिवर्सिटी, अमरीका और १९६८-'६९ में ब्रेंडाइज यूनिवर्सिटी में अंग्रेज़ी और अमरीकी-साहित्य का अध्यापन किया। १९८५ से १९८८ के मध्य यह भारत भवन, भोपाल में 'निराला सृजनपीठ' के अध्यक्ष रहे। दक्षिण दिल्ली के 'वसंत कुंज' के निवासी वैद लम्बे अरसे से अमरीका में    दो विवाहित बेटियों के साथ रह रहे थे । उनकी लेखिका पत्नी चंपा वैद का कुछ बरस पहले ही निधन हुआ था।
कथा -संसार
कृष्ण बलदेव वैद अपने दो कालजयी उपन्यासों- उसका बचपन और विमल उर्फ़ जाएँ तो जाएँ कहाँ के लिए सर्वाधिक चर्चित हुए हैं। एक मुलाक़ात में उन्होंने कहा था- "साहित्य में डलनेस को बहुत महत्त्व दिया जाता है। भारी-भरकम और गंभीरता को महत्त्व दिया जाता है। आलम यह है कि भीगी-भीगी तान और भिंची-भिंची सी मुस्कान पसंद की जाती है। और यह भी कि हिन्दी में अब भी शिल्प को शक की निगाह से देखा जाता है। बिमल उर्फ जाएँ तो जाएँ कहाँ को अश्लील कहकर खारिज किया गया। मुझ पर विदेशी लेखकों की नकल का आरोप लगाया गया, लेकिन मैं अपनी अवहेलना या किसी बहसबाजी में नहीं पड़ा। अब मैं 82 का हो गया हूँ और बतौर लेखक मैं मानता हूँ कि मेरा कोई नुकसान नहीं कर सका। जैसा लिखना चाहता, वैसा लिखा। जैसे प्रयोग करना चाहे किए।"
वैदजी का रचना-संसार बहुत बड़ा है- विपुल और विविध अनुभवों से भरा। इसमें हिन्दी के लिए भाषा और शैली के अनेकानेक नए, अनूठे, निहायत मौलिक और बिलकुल ताज़ा प्रयोग हैं। हमारे समय के एक ज़रूरी और बड़े लेखकों में से एक वैद जी नैतिकता, शील अश्लील और भाषा जैसे प्रश्नों को ले कर केवल अपने चिंतन ही नहीं बल्कि अपने समूचे लेखन में एक ऐसे मूर्तिभंजक रचनाशिल्पी हैं, जो विधाओं की सरहदों को बेहद यत्नपूर्वक तोड़ता है। हिन्दी के हित में यह अराजक तोड़फोड़ नहीं, एक सुव्यवस्थित सोची-समझी पहल है- रचनात्मक आत्म-विश्वास से भरी। अस्वीकृतियों का खतरा उठा कर भी जिन थोड़े से लेखकों ने अपने शिल्प, कथ्य और कहने के अंदाज़ को हर कृति में प्रायः नयेपन से संवारा है वैसों में वैदजी बहुधा अप्रत्याशित ढब-ढंग से अपनी रचनाओं में एक अलग विवादी-स्वर सा नज़र आते हैं। विनोद और विट, उर्दूदां लयात्मकता, अनुप्रासी छटा, तुक, निरर्थकता के भीतर संगति, आधुनिकता- ये सब वैद जी की भाषा में मिलते हैं। निर्भीक प्रयोग-पर्युत्सुकता वैद जी को मनुष्य के भीतर के अंधेरों-उजालों, जीवन-मृत्यु, सुखों-दुखों, आशंकाओं, डर, संशय, अनास्था, ऊब, उकताहट, वासनाओं, सपनों, आशंकाओं; सब के भीतर अंतरंगता झाँकने का अवकाश देती है। मनुष्य की आत्मा के अन्धकार में किसी अनदेखे उजाले की खोज करते वह अपनी राह के अकेले हमसफ़र हैं- अनूठे और मूल्यवान।
भाषा का घर
हेमंत शेष ने उनकी कथा-यात्रा पर जो सम्पादकीय-टिप्पणी लिखी थी, उसे यहाँ उद्धृत करना प्रासंगिक होगा- "''कृष्ण बलदेव वैद हिन्दी के ऐसे आधुनिक रचनाकार हैं, विदेश में प्रवास के लम्बे दौर के बावजूद जिनमें भाषा और लेखकीय-संस्कार के बतौर एक हिन्दुस्तानी का ही मन बचा-बसा रहा है। अपनी हर औपन्यासिक-कृति में वह अगर हर बार मूल्य-दृष्टि की अखंडित भारतीय एकात्मकता के उपरांत भी पहले से भिन्न नज़र आते हैं, तो यह उनके अनुभव और रचनात्मक-सम्पन्नता का ही पुनर्साक्ष्य है जो हमें हर बार नए ढंग से यह बतलाता है कि उसमें अपने समाज और अपने समय- दोनों को हर बार नए ढंग से देखे-पहचाने गए भाषायी रिश्तों में सामने लाने की अटूट प्रतिज्ञा है। आश्चर्य की बात नहीं कि उनकी अधिकाँश रचनाएं पश्चिम के परिवेश लोकेल और मानसिकता को अपनी सर्जनात्मक-प्रेरणा नहीं मानती, जैसा कुछ सुपरिचित हिन्दी कथाकारों ने लगातार किया है। इसके ठीक उलटे, कृष्ण बलदेव वैद, हमारे अपने देश के ठेठ मध्यमवर्गीय-मन को, प्रवास के तथाकथित प्रभावों से जैसे जान बूझ कर बचाते हुए, अपनी उन स्मृतियों, सरोकारों और विडंबनात्मक स्थितियों को ही बारम्बार खंगालते हैं, जो एक बदलते हुए समाज और आधुनिक मनुष्य के भीतर घुमड़ रही हैं। ये स्मृतियाँ हो सकती हैं- उचाट अकेलेपन के अवसाद की, असुरक्षा की भावना से उपजी स्वाभाविक हताशा की, संबंधों की जटिलताओं और उनके खोखलेपन की, विडंबनात्मक स्थितियों जूझते स्त्री-पुरुषों की, उकताहट के बौद्धिक-विश्लेषण की. संक्षेप में कहें तो समूचे मानवीय अस्तित्व का मायना खोजती उसी उतप्त और उग्र प्रश्नाकुलता भाषायी वैयक्तिकता की, जिसकी धधक एक लेखक को भाषा में रचनाशील, जाग्रत और प्रयोग-पर्युत्सुक बनाये रखती है। लेखक, जिसके साहित्यिक-अन्वेषणों और पर्यवेक्षणों के उजास में हम स्वयं को ऐसे अपूर्वमेय कोणों से देख सकते हैं, जो सिर्फ एक रचना के ज़रिये ही संभव हो सकते हैं।''
''उनका लेखन एक चिर-विस्थापित लेखक की तर्कप्रियता का भाष्य है, अन्यों के लिए असुविधाजनक और रहस्यमय, पर स्वयं लेखक के लिए आत्मीय, जाना-पहचाना, अन्तरंग भाषा का घर. यह कहना पर्याप्त और सच नहीं है कि वैद अपनी कृतियों में महज़ एक हिन्दुस्तानी लेखक हैं, बल्कि उससे ज्यादा वह एक ऐसे विवेकशील आधुनिक लेखक हैं, जो अपनी बौद्धिक-प्रखरता, दृढ़ता और अविचलित मान्यताओं के बल पर हिन्दी साहित्य के परिचित कथा-ढंग को तोड़ते, मरोड़ते और बदलते हैं। उनकी प्रयोगकामिता अजस्र है और प्रचलित के प्रति अरुचि असंदिग्ध.''
''वह अपनी शर्तों पर अभिव्यक्ति के लिए सन्नद्ध एक ऐसे लेखक हैं, जिनके लिए अगर महत्वपूर्ण है तो सिर्फ उस लेखकीय-अस्मिता, सोच और भाषायी वैयक्तिकता की रक्षा, जो उन्हें अपने ढंग के 'फॉर्म' का ऐसा कथाशिल्पी बनाती है-जो आलोचना के किसी सुविधाजनक-खांचे में नहीं अंटता. उनका सारा लेखन सरलीकृत व्याख्याओं लोकप्रिय-समीक्षा ढंग के लिए जैसे एक चुनौती है। उनके जैसे अपने समय के लेखन की पहचान और पुनर्मूल्यांकन ज़रूरी है। केवल इसलिए नहीं कि ऐसे रचनाकारों पर अपेक्षाकृत कम लिखा गया है और अपेक्षाकृत कम सारगर्भित भी, पर इसलिए भी कि एक गहरी नैतिक ज़िम्मेदारी उस संस्कृति-समाज की भी है ही जिसके बीच रह कर कृष्ण बलदेव वैद जैसे लेखक चुपचाप ढंग से उसे लगातार संपन्न और समृद्ध बनाते आ रहे हैं।''
इनके कथा-संग्रह 'बदचल बीवियों का द्वीप' पर हेमंत शेष की भूमिका के लिए देखें-
कवि और एक ई-पत्रिका जानकी पुल के संपादक प्रभात रंजन ने वैद पर जो टिप्पणी लिखी थी, वह कुछ यों थी-"
कृष्ण बलदेव वैद का कथा आलोक
लगभग ८५ साल की उम्र में हिंदी के प्रख्यात कथाकार-उपन्यासकार कृष्ण बलदेव वैद की कहानियों की दो सुन्दर किताबों का एक साथ आना सुखद कहा जा सकता है। सुखद इसलिए भी क्योंकि इनमें से एक ‘खाली किताब का जादू’ उनकी नई कहानियों का संकलन है। दूसरा संकलन है ‘प्रवास गंगा’, जिसे उनकी प्रतिनिधि कहानियों का संचयन भी कहा जा सकता है, वैसे पूरी तरह से नहीं. पेंगुइन-यात्रा प्रकाशन से प्रकाशित इन किताबों ने एक बार फिर कृष्ण बलदेव वैद के लेखन की ओर ध्यान खींचा है।
कृष्ण बलदेव वैद की हिंदी कथा-साहित्य में अपनी अलग लीक रही है, इसिलिए अपना अलग मकाम भी रहा है। जिन दिनों हिंदी साहित्य में बाह्य-यथार्थ के अंकन को कथा-उपन्यास में ‘हिट’ होने का सबसे बड़ा फॉर्मूला माना जाता रहा उन्हीं दिनों उन्होंने ‘उसका बचपन’ जैसा उपन्यास लिखा, जिसने निस्संदेह उनके लेखन को एक अलग ही पहचान दी. अपने लेखन के माध्यम से उन्होंने एक तरह से हिंदी कहानी की मुख्यधारा कही जानेवाली यथार्थवादी कहानियों का प्रतिपक्ष तैयार किया जिसमें स्थूलता नहीं सूक्ष्मता पर बल है। कहानियां उनके लिए मन की दुनिया में गहरे उतरने का माध्यम है, अस्तित्व से जुड़े सवालों से जूझने का, उनको समझने का. नितांत सार्वजनिक होते कथाजगत में उनकी कहानियों ने निजता के उस स्पेस का निर्माण किया, जो हिंदी में एक अलग प्रवृत्ति की तरह से पहचानी गई। आज भी पहचानी जाती हैं।
उनकी नई कहानियों के संग्रह ‘खाली किताब का जादू’ की बात करें तो उसमें भी उनकी वही लीक पहचानी जा सकती है, जिसमें चेतन के नहीं अवचेतन के वर्णन हैं, उनकी कहानियों में कोई सुनियोजित कथात्मकता नहीं दिखाई देती, बल्कि जहाँ कथात्मकता आती है तो वह पैरोडी का शक्ल ले लेती है। ‘प्रवास गंगा’ में संकलित उनकी कहानी ‘कलिंगसेना और सोमप्रभा की विचित्र मित्रता’ का इस सन्दर्भ में उल्लेख किया जा सकता है, जो अपने आप में ‘कथासरित्सागर’ की एक कथा का पुनर्लेखन है। पुनर्लेखन के क्रम में उसमें जो कॉमिक का पुट आता है, वह उसमें समकालीनता का बोध पैदा करता है। इसमें लेखन ने एक ओर उस कथा-परंपरा की पैरोडी बनाई है जिसका एक तरह से उन्होंने अपने लेखन में निषेध किया और दूसरी ओर पुनर्लेखन होने से मौलिक होने का आधुनिकतावादी अहम भी टूट जाता है। कुछ भी मौलिक नहीं होता. बोर्खेज़ ने लिखा है कि दुनिया बनाने वाले ने जिस दिन दुनिया बनाई थी उसी दिन एक कहानी लिख दी थी, हर दौर के लेखक उसी कहानी को दुहराता रहता है। कोई भी कहानी मौलिक नहीं होती, जो भी है वह मूल की प्रतिलिपि है।
‘खाली किताब का जादू’ में कुल नौ कहानियां है और उनमें कथानक को लेकर, कथा-शिल्प को लेकर उनकी वही प्रयोगशीलता मुखर दिखाई देती है जिसे उनके लेखन की पहचान के तौर पर देखा जाता है। वे कथा के नहीं कथाविहीनता के लेखक हैं, घटनाओं के नहीं घटनाविहीनता के लेखक हैं। जिसे हिंदी कहानी की मुख्यधारा कहा जाता है उसका स्पष्ट निषेध उनकी कहानियों में दिखाई देता है, उस सामजिक यथार्थवाद का उन्होंने अपने लेखन के माध्यम से लगातार निषेध किया है, लेकिन ऐसा नहीं है कि उनके लेखन में सामाजिकता नहीं है। बस उनके बने-बनाये सांचे नहीं हैं, जीवन की विशिष्टता है। वे सामान्य के लेखक नहीं हैं, जीवन की अद्वितीयता के लेखक हैं। उनमें विचारधारा के उजाले नहीं, जीवन के गहरे अँधेरे हैं। संग्रह में एक कहानी है ‘अँधेरे में (अ) दृश्य’, जो एकालाप की शैली में है। प्रसंगवश, एकालाप की यह नाटकीयता उनके लेखन की विशेषता है। कहानी भी वास्तव में जीवन-जगत पर गहरे चिंतन से ही उपजता है, लेखक इसलिए कहानी नहीं लिखता कि उसे किसी के बारे में लिखना होता है, वह इसलिए लिखता है क्योंकि उसे कुछ लिखना होता है, कहानी अपने आपमें एक ‘स्टेटमेंट’ की तरह होती है। वैद साहब बहुत सजग लेखक हैं। वे अपनी लीक पर टिके रहने वाले लेखक हैं, चाहे अकेले पड़ जाने का खतरा क्यों न हो. इसीलिए ज़ल्दी उनका कोई सानी नहीं दिखाई देता है।
लेखक कहानी के माध्यम से अपने समय-अपने समाज के मसलों पर राय भी प्रकट करता दिखाई देता है। उदाहरण के लिए, ‘खाली किताब का जादू’ संग्रह में एक कहानी है ‘हिंदी-उर्दू संवाद’, जिसमें हिंदी-उर्दू को दो ऐसे हमजाद के रूप में दिखाया गया है जिनके मकां हरचंद पास-पास रहे लेकिन जिनको हमेशा प्रतिद्वंद्वियों की तरह से देखा-समझा गया है। जिनको हमेशा दो अलग-अलग समाजों, अलग-अलग मजहबों की भाषा के बतौर देखा गया है। लेकिन लेखक ऐसा नहीं मानता है। कहानी में सार रूप में पंक्ति आती है, ‘अगर ये दोनों ज़ुबानें खुले दिल और दिमाग से आपस में मिलना-जुलना और रसना-बसना शुरू कर दें तो बहुत कुछ मुमकिन है।’ यह कहानी विधा का एक तरह से विस्तार है, उसको विमर्श के करीब देखने की एक कोशिश है। लेखक को इससे मतलब नहीं है कि वह विफल रहा या सफल. बल्कि वह तो विफलता को भी एक मूल्य की तरह से देखने का आग्रह करता है। संग्रह में एक कहानी ‘विफलदास का लकवा’ है, जिसे इस सन्दर्भ में देखा-समझा जा सकता है।
कुल मिलाकर, कृष्ण बलदेव वैद के इस नए कहानी-संग्रह की कहानियों से गुजरना अपने आप में हिंदी कहानी की दूसरी परम्परा से गुजरना है जिसमें हिंदी कहानियों का एक ऐसा परिदृश्य दिखाई देता है जो हमें हमें पठनीयता, किस्सागोई आदि के बरक्स एक ऐसे लेखन से रूबरू करवाता है जिसे प्रचलित मुहावरे में कहानी नहीं कहा जा सकता, लेकिन शायद यही लेखक का उद्देश्य भी लगता है कि प्रचलित के बरक्स एक ऐसे कथा-मुहावरे को प्रस्तुत किया जा सके जिसमें गहरी बौद्धिकता भी हो और लोकप्रियता का निषेध भी. कृष्ण बलदेव वैद की इन कहानियों को पढते हुए इस बात को नहीं भूला जा सकता है कि हिंदी कहानियों में विविधता है, उसकी शैली को किसी एक रूप में रुढ नहीं किया जा सकता, कम से कम जब तक कृष्ण बलदेव वैद जैसे लेखक परिदृश्य पर हैं।
डायरी
इनकी अनेक कृतियों के अनुवाद अन्य भारतीय भाषाओं- पंजाबी, उर्दू, तमिल, मलयाली, गुजराती, मराठी, तेलुगू, बंगला और अंग्रेज़ी के अतिरिक्त कुछ विदेशी भाषाओं में प्रकाशित हो चुके हैं। इनके विशिष्ट कृतित्व के सम्बन्ध में पूर्वग्रह, कला-प्रयोजन जैसी कुछ साहित्यिक पत्रिकाओं ने समालोचनात्मक-मूल्यांकन को ले कर विशेषांक भी केन्द्रित किये हैं|
लाल पुर पुरोहित, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
चिंदुकूरु (कर्नूलु)
चिंदुकूरु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
नेत्रकाचाभ द्रव
नेत्रकाचाभ द्रव एक स्पष्ट जेल है जो लेंस और नेत्रगोलक की रेटिना के बीच अंतरिक्ष भरता है।
संरचना
नेत्रकाचाभ द्रव एक पारदर्शी, बेरंग, पतला जन जो लेंस और रेटिना के बीच आंख में अंतरिक्ष भरता है। सिलिअरी शरीर के गैर-वर्णक भाग में कोशिकाओं द्वारा उत्पादित होते है, भ्रूण मिसेनच्यमे कोशिकाओं से व्युत्पन्न होते है, जन्म के बाद।
नेत्रकाचाभ द्रव रेटिना के साथ संपर्क रखता है जो रंजित के खिलाफ यह दबाकर रखने में मदद करता है।
महत्व
क्लिनिकल
चयापचय मुद्रा और प्रणालीगत संचलन और नेत्रकाचाभ द्रव के बीच संतुलन इतनी धीमी है कि शीशे हास्य कभी कभी ग्लूकोज का स्तर या पदार्थ जो और अधिक तेजी से, दूर तक फैला हुआ होता जा अपमानित, उत्सर्जित या सामान्य प्रचलन से चयापचय का पोस्टमार्टम विश्लेषण के लिए तरल पदार्थ है।
न्यायालिक विज्ञान
मदनपुर-ल०प०२, यमकेश्वर तहसील
मदनपुर-ल०प०२, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
ढनोलासेरा चक, गंगोलीहाट तहसील
ढनोलासेरा चक, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
१९८६ अमरीकी ओपन टेनिस प्रतियोगिता
पुरुष एकल
इवान लेंडल ने मिलोस्लाव मेसिर को 64 62 60 से हराया।
महिला एकल
मार्टिना नवरातिलोवा ने हेलेना सुकोवा को 63 62 से हराया।
महिला युगल
मार्टिना नवरातिलोवा / पाम श्राइवर ने  हाना मांडलिकोवा /  वेंडी टर्नबल को 64 36 63 से हराया।
रोज़िया वॉटर टैंक्स
रोज़िया वॉटर टैंक्स (Rosia Water Tanks) (हिन्दी: रोज़िया पानी की टंकियाँ) उन्नीसवी शताब्दी के शुरुआत में ब्रिटिश प्रवासी शासित प्रदेश जिब्राल्टर में रोज़िया खाड़ी के समीप निर्मित हुई पानी एकत्रित करने की विशाल टंकियाँ थीं। इनका निर्माण एडमिरल जॉन जर्विस, सेंट विन्सेन्ट के पहले अर्ल, की सिफारिश के आधार पर हुआ था। उनकी सलाह थी की विक्चुअलिंग यार्ड संरचना रोज़िया खाड़ी के पास स्थानांतरित कर दिया जाए।  यह संरचना शाही नौसेना के जहाजों को एक ही स्थल पर पानी व खाने की आपूर्ति करने का काम करता थी। वर्ष 2004 तक रोज़िया वॉटर टैंक्स पर यूनाइटेड किंगडम के रक्षा मंत्रालय का अधिकार रहा। 2004 में मंत्रालय ने टंकियों का अधिकार जिब्राल्टर की सरकार को हस्तांतरित कर दिया। स्थानीय और अन्तराष्ट्रीय स्तर पर हुई आलोचना और जिब्राल्टर हेरिटेज ट्रस्ट द्वारा न्यायालय में दर्ज किए गए केस के बावजूद भी जिब्राल्टर सरकार ने 2006 में इन एतिहासिक टंकियों को ध्वस्त करवा दिया जिससे खाली हुए स्थान पर किफायती घरों का निर्माण किया जा सके। जब परियोजना को पूरा करने के लिए ऑईएम इंटरनेशनल निर्माण कंपनी का वित्त पोषण अपर्याप्त साबित हुआ तब सरकार ने स्थल को पुनः जब्त कर लिया।
87 रेखांश पश्चिम
87 रेखांश पश्चिम (87th meridian west) पृथ्वी की प्रधान मध्याह्न रेखा से पश्चिम में 87 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, अटलांटिक महासागर, उत्तर अमेरिका, मध्य अमेरिका, प्रशांत महासागर, दक्षिणी महासागर और अंटार्कटिका से गुज़रती है। यह 93 रेखांश पूर्व से मिलकर एक महावृत्त बनाती है।
गया बख्‍श सिंह
गया बख्‍श सिंह,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के सुल्‍तानपुर जिले के 297 - इसौली विधान सभा निर्वाचन क्षेत्र से भारतीय जनसंघ की ओर से चुनाव में भाग लिया।
प्रहलाद सिंह टिपानिया
प्रहलाद सिंह टिपानिया कबीर के भजन गायक हैं। प्रह्लाद जी ने अपना जीवन व्यापन एक शिक्षक के रूप में किया। वर्ष २०११ में उन्हें भारत सरकार द्वारा पद्मश्री पुरस्कार द्वारा सम्मानित किया गया।
आजीविका
प्रहलाद सिंह टिपानिया ने यूके, संयुक्त राज्य अमेरिका और पाकिस्तान के साथ-साथ भारत में "अमेरिका में कबीर यात्रा" और "हद-अनहद" नामक विभिन्न 'यात्राओं' का दौरा किया है और उनका संगीत इंदौर में ऑल इंडिया रेडियो स्टेशनों पर खेला गया है, भोपाल , जबलपुर , पटना , लखनऊ और कानपुर और दूरदर्शन पर भी प्रदर्शित किया गया। टिपन्या को मध्य प्रदेश सरकार द्वारा शिखर सम्मान (2005), 2007 में संगीत नाटक अकादमी पुरस्कार और 2011 में पद्म श्री सहित कई पुरस्कार मिले हैं ।
उन्होंने वार्षिक सूफी संगीत समारोह, रूहानियत और अनगिनत कबीर उत्सवों में भी प्रदर्शन किया । वह "सद्गुरु कबीर शोध संस्थान" नाम से एक कार्यक्रम भी चलाते हैं।
वह बीएससी स्नातक और सरकारी स्कूल में गणित और विज्ञान के शिक्षक हैं।
टिपन्या एक भारतीय वृत्तचित्र फिल्म निर्माता शबनम विरमानी द्वारा "अजब सहर- द कबीर प्रोजेक्ट" नामक एक परियोजना के तहत बनाई गई 3 वृत्तचित्र फिल्मों का भी हिस्सा रही हैं।
वह भारतीय राष्ट्रीय कांग्रेस में शामिल हो गए और 2019 में मध्य प्रदेश के देवास-शाजापुर संसदीय क्षेत्र से संसद सदस्य लोक सभा का चुनाव लड़े।
जीवन
प्रहलाद टिपानिया का जन्म 7 सितंबर 1954 को लुनियाखेड़ी, तराना, मालवा , मध्य प्रदेश में एक मालवी बलाई जाति परिवार में हुआ था । [4] [5]
लाल पुर तितरी, मुरादाबाद (मुरादाबाद )
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
साल, केप वर्दे
साल (Sal) अटलांटिक महासागर में स्थित केप वर्दे द्वीपसमूह के उत्तरी बारलावेन्तो (Barlavento) उपसमूह में स्थित एक द्वीप है। इसका नाम पुर्तगाली भाषा के 'साल' शब्द से आया है जिसका अर्थ नमक है। साल द्वीप के पूर्वी तट के समीप पेदरा दे लूमे (Pedra de Lume) कई सौ वर्षों से एक नमक की खान चल रही है जिसपर द्वीप का नाम पड़ा है। साल द्वीप के मध्य में अमिलकार काबराल अंतरराष्ट्रीय विमानक्षेत्र (Amílcar Cabral International Airport) है जो केप वर्दे का मुख्य हवाई अड्डा है।
संयुक्त अरब अमीरात क्रिकेट टीम का नीदरलैंड दौरा 2019
संयुक्त अरब अमीरात क्रिकेट टीम ने अगस्त 2019 में चार ट्वेंटी-20 अंतरराष्ट्रीय (टी20ई) मैच खेलने के लिए नीदरलैंड का दौरा किया। जुड़नार आईसीसी टी20ई विश्व कप क्वालीफायर 2019 टूर्नामेंट के लिए दोनों टीमों की तैयारी का हिस्सा थे।  श्रृंखला के लिए, संयुक्त अरब अमीरात ने 2019 ग्लोबल टी 20 कनाडा टूर्नामेंट से अपने अधिकांश दल को वापस बुला लिया, जबकि डच टीम ने कनाडा से या इंग्लैंड में 2019 काउंटी चैम्पियनशिप से अपने खिलाड़ियों को वापस नहीं बुलाना चुना। संयुक्त अरब अमीरात ने श्रृंखला 4-0 से जीती।
धनु तारामंडल
धनु या सैजीटेरियस (अंग्रेज़ी: Sagittarius) तारामंडल राशिचक्र का एक तारामंडल है जिसमें हमारी गैलेक्सी, क्षीरमार्ग, का केंद्रीय हिस्सा आता है। पुरानी खगोलशास्त्रिय पुस्तकों में इसे अक्सर एक धनुर्धारी (घोड़े के धड़ और इंसान के सर वाले) किन्नर के रूप में दर्शाया जाता था। धनु तारामंडल में हमारी आकाशगंगा के केन्द्र में स्थित धनु ए (Sagittarius A) नामक खगोलीय रेडियो स्रोत है जो धनु ए* नामक विशालकाय काले छिद्र का घर माना जाता है।
तारे
धनु तारामंडल में बारह मुख्य तारे हैं, हालांकि वैसे इसमें दर्ज़नों तारे स्थित हैं। इस तारामंडल के कुछ तारे मिलकर इसके अन्दर एक चायदानी की आकृति बनाते हैं। क्योंकि इस तारामंडल में हमारी गैलेक्सी, आकाशगंगा, का केंद्र भी पड़ता है इसलिए इसमें बहुत सी निहारीकाएँ भी दिखती हैं जिनमें से एक मस्सियर ५५ नाम का तारासमुह का प्रकाश प्रबल है।
चिगलि (कर्नूलु)
चिगलि (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
1985 अमरीकी ओपन टेनिस प्रतियोगिता
पुरुष एकल
इवान लेंडल ने जॉन मेकनरो को 76 63 64 से हराया।
महिला एकल
हाना मांडलिकोवा ने मार्टिना नवरातिलोवा को 76 16 76 से हराया।
तेहलिया मैकग्राथ
तेहलिया मैकग्राथ (जन्म 10 नवंबर 1995) एक ऑस्ट्रेलियाई क्रिकेटर है।
अंसारा गाँव, कोंच (गया)
अंसारा कोंच, गया, बिहार स्थित एक गाँव है।
दियाराकूना, अल्मोडा तहसील
दियाराकूना, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
खोला लगा काण्डई-क.-३, थलीसैंण तहसील
खोला लगा काण्डई-क.-३, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
रेबेका मास्टर्टन
जीवनी
रेबेका मास्टर्टन ने इंग्लैंड में सागर के पास के एक छोटे से शहर के एक ईसाई परिवार में जन्म लिया। 1996 में उन्हें मिस्र जाने का अवसर मिला। वह वहाँ जाकर इस्लाम से बहुत प्रभावित हुईं और 1999 में उन्होंने इस्लाम स्वीकार कर लिया।
गरीबदास
}}
गरीबदास,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के जालौन जिले के 134 - कालपी विधान सभा निर्वाचन क्षेत्र से प्रजा सोशलिस्‍ट पार्टी की ओर से चुनाव में भाग लिया।
चिट्याल (कर्नूलु)
चिट्याल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
राजीव माथुर
श्री राजीव माथुर	भारत के मुख्य सूचना आयुक्त हैं। वे 22 मई 2014 से इस पद पर कार्यरत हैं। उनसे पहले इस पर सुषमा सिंह कार्यरत थीं। श्री माथुर इंटेलिजेंस ब्यूरो के प्रमुख रह चुके हैं।
लक्ष्मी पुर उर्फ कटेल, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
गोकुल प्रसाद
गोकुल प्रसाद,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के इलाहाबाद जिले के 171 - चायल विधान सभा निर्वाचन क्षेत्र से कांग्रेस की ओर से चुनाव में भाग लिया।
1984 अमरीकी ओपन टेनिस प्रतियोगिता
पुरुष एकल
जॉन मेकनरो ने इवान लेंडल को 63 64 61 से हराया।
महिला एकल
मार्टिना नवरातिलोवा ने क्रिस एवर्ट को 46 64 64 से हराया।
आइल ऑफ़ मान क्रिकेट टीम
आइल ऑफ मैन राष्ट्रीय क्रिकेट टीम वह टीम है जो अंतरराष्ट्रीय क्रिकेट में आइल ऑफ मैन की क्राउन निर्भरता का प्रतिनिधित्व करती है। वे 2004 में अंतर्राष्ट्रीय क्रिकेट परिषद (आईसीसी) के एक संबद्ध सदस्य और 2017 में एक सहयोगी सदस्य बने। अक्टूबर 2020 में, आइल ऑफ मैन क्रिकेट एसोसिएशन ने अपनी पहली महिला टीम स्थापित करने की योजना बनाई।
लोधीपुर राजपूत, मुरादाबाद (मुरादाबाद )
भारत की जनगणना अनुसार यह गाँव, तहसील मुरादाबाद, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00719
हिन्दू मंदिर, दुबई
हिंदू मंदिर, दुबई; स्थानीय रूप से शिव और कृष्ण मंदिर के रूप में प्रसिध्द है) दुबई, संयुक्त अरब अमीरात (यूएई) में एक मंदिर परिसर है। यह मंदिर संयुक्त अरब अमीरात में बड़े हिंदू समुदाय को एक करता है और वर्तमान में संयुक्त अरब अमीरात में केवल एकमात्र हिंदू मंदिर है, जबकि अबू धाबी में एक और मंदिर बनाने की योजना है। मंदिर परिसर में एक शिव और कृष्ण मंदिर शामिल हैं। हिंदू मंदिर दुबई क्रीक के पश्चिम में पूरे दुबई (विशेष रूप से बुरे दुबई ओल्ड सॉक) के क्षेत्र में स्थित है। यह मंदिर दुबई में भारतीय वाणिज्य दूतावास के साथ मिलकर चलाया जाता है मंदिर हिंदुओं के बीच विवाह समारोह भी करता है हालांकि, संयुक्त अरब अमीरात में हिंदू विवाहों का पंजीकरण नहीं किया जा सकता है। शिव मंदिर के ऊपरी मंजिल में भी एक गुरुद्वारा रखा गया था; गुरुद्वारा अब जिबेल अली के नजदीक नए परिसर में स्थानांतरित हो गया है। 1958 में, शेख रशीद बिन सईद अल मकतौम ने हिंदू मंदिर को दुबई में बनायें जाने की अनुमति दी थी। दुबई के अन्य मंदिरों में, एक भगवान शिव को समर्पित है और दूसरा भगवान कृष्ण को समर्पित है संयुक्त अरब अमीरात में 50,000 से ज्यादा सिखों ने अपने भव्य गुरुद्वारा को 2012 में प्राप्त किया था, जो शेख मोहम्मद बिन रशीद अल मकतौम द्वारा दान की गई भूमि थी। संयुक्त अरब अमीरात मलयली सीरियाई ईसाइयों द्वारा अक्सर कई चर्चों की मेजबानी करता है जुलाई 2013 में, एक मुस्लिम व्यापारी ने एक स्वामीनारायण मंदिर की स्थापना के लिए एक मस्जिद के पास पांच एकड़ जमीन दान की थी। अगस्त 2015 में, संयुक्त अरब अमीरात के शासकों ने अबू धाबी में एक हिंदू मंदिर बनाने के लिए भूमि उपलब्ध कराने की घोषणा की, जब भारतीय प्रधान मंत्री नरेंद्र मोदी संयुक्त अरब अमीरात की यात्रा पर गए थे।
इराकी पुलिस
इराकी पुलिस ( आईपी ) इराक में नागरिक कानून के प्रवर्तन के लिए जिम्मेदार वर्दीधारी पुलिस बल है । इसके संगठन, संरचना और भर्ती को 2003 के ईराक के आक्रमण के बाद गठबंधन अनंतिम प्राधिकरण द्वारा निर्देशित किया गया था, और इसकी कमान इराकी आंतरिक मंत्रालय के सुधार द्वारा की गई है। "आईपी" इराकी पुलिस को संदर्भित करता है, और व्यापक इराकी सुरक्षा बलों को "आईएसएफ"। संघीय पुलिस बलों के वर्तमान कमांडर लेफ्टिनेंट जनरल राएद शकर जवादत हैं।
इतिहास
वर्तमान इराकी पुलिस के युद्ध पूर्व इराकी पुलिस सेवा से कुछ संबंध हैं। प्रीवार पुलिस सेवा दमन प्राथमिकता में कम थी और पेशेवर थी। इसलिए, पुलिस से यह अपेक्षा की जाती थी कि आक्रमण के बाद भी वह सामंजस्यपूर्ण रहे। नए इराक के पुलिस बल के लिए आधार बनाने का इरादा था, लेकिन नागरिक विकार के कारण इस परियोजना को छोड़ दिया गया। आपातकालीन वजीफे के भुगतान के बाद, विशेष रूप से बगदाद में कुछ पुलिस वापस आई और अमेरिकी सेना के सैन्य पुलिस ने आपातकालीन प्रशिक्षण आयोजित किया।  उसी समय, दक्षिण में ब्रिटिश सेना ने शिया धर्म के नेताओं के साथ समन्वय में स्थानीय पुलिस बलों की स्थापना शुरू की। इस बीच, गठबंधन प्रोविजनल अथॉरिटी ने नए सिरे से आंतरिक मंत्रालय के साथ काम किया ताकि बाथर्ड अधिकारियों (केवल बगदाद में बर्नार्ड केरिक द्वारा फायर किए गए 7,000 पुलिस अधिकारियों) को कम करने के लिए और कम शब्दों में पुलिस बलों की स्थापना की जा सके।  पहले चार महीनों में, पहला प्रशिक्षण पाठ्यक्रम शुरू किया गया था और 4,000 से अधिक अधिकारियों को प्रशिक्षित किया गया था।  2003 की भर्ती में, आवेदक ज्यादातर पूर्व सैनिक और पुलिस अधिकारी थे, जिन्होंने बैथिस्ट शासन के तहत सेवा की। 2003 के अंत में, इराकी पुलिस ने औपचारिक रूप से कुल 50,000 अधिकारियों को नियुक्त किया।
संगठन और निरीक्षण
2009 में इराकी पुलिस मेजर जनरल हुसैन जसीम अलावादी की कमान में था। मल्टी-नेशनल सिक्योरिटी ट्रांजिशन कमांड - इराक (MNSTC-I) एक संयुक्त राज्य मध्य कमान संगठन था जिसने सभी इराकी नागरिक सुरक्षा बलों को प्रशिक्षित, संरक्षक और लैस करने का काम सौंपा था। लक्ष्य इराक की इराकी सरकार में अपने समकक्षों को प्रशिक्षित करना भी था, ताकि वे अपनी भूमिका का निर्वाह कर सकें। = सन्दर्भ =
डनिंग-क्रूगर प्रभाव
मनोविज्ञान के क्षेत्र में, डनिंग-क्रूगर प्रभाव (अंग्रेज़ी: Dunning–Kruger effect) एक संज्ञानात्मक पूर्वाग्रह (cognitive bias) है जिसमें लोग अपनी संज्ञानात्मक क्षमता (cognitive ability) का ग़लत आकलन करते हैं। यह भ्रमपूर्ण श्रेष्ठता (illusory superiority) के संज्ञानात्मक पूर्वाग्रह से संबंधित है और लोगों की क्षमता (की कमी) को पहचानने में असमर्थता के कारण होता है। मेटाकॉग्निशन की आत्म-जागरूकता के बिना, लोग निष्पक्ष रूप से अपनी क्षमता या अक्षमता का मूल्यांकन नहीं कर सकते।
जैसा कि सामाजिक मनोवैज्ञानिकों डेविड डनिंग और जस्टिन क्रूगर बताते हैं, भ्रम की श्रेष्ठता का संज्ञानात्मक पूर्वाग्रह कम क्षमता वाले लोगों में आंतरिक भ्रम (internal illusion) और ज़्यादा क्षमता वाले लोगों में बाहरी गलत धारणा (external misperception) से उत्पन्न होता है। इसके मुताबिक़, "अक्षम लोग अपनी क्षमता को वास्तविक से अधिक मानने की ग़लती करते हैं, जबकि अत्यधिक सक्षम लोग दूसरों की क्षमता असल से ज़्यादा मान लेते हैं"। यह प्रभाव इसी त्रुटि की उपज है।
आत्म-धारणा में सांस्कृतिक अंतर
इस प्रभाव के अध्ययन आमतौर पर उत्तरी अमेरिकियों के होते हैं, लेकिन जापानी लोगों पर किए गए अध्ययन से पता चलता है कि प्रभाव की घटना में सांस्कृतिक कारकों की भूमिका भी है। अध्ययन Divergent Consequences of Success and Failure in Japan and North America: An Investigation of Self-improving Motivations and Malleable Selves" (2001) ने संकेत दिया कि जापानी लोग अपनी क्षमताओं को कम आंकते हैं, और असफलता को अवसर के रूप में देखने की प्रवृत्ति रखते हैं। इस अवसर का प्रयोग वे किसी दिए गए कार्य में उनकी क्षमताओं में सुधार करने के लिए करते हैं, जिससे उनके सामाजिक समूह के लिए उनका मूल्य बढ़ जाता है।
ओवर-द-काउंटर (Over-the-counter)(वित्त)
यह विनिमय व्यापार (exchange trading) के विपरीत है, जिसमें व्यापार के उद्देश्य से सुविधाओं का निर्माण किया जाता है (अर्थात विनिमय), जैसे भावी विनिमय या स्टॉक का विनिमय.
ओटीसी - द्वारा बेचे गए स्टॉक (OTC-traded stocks).
अमेरिका में, स्टॉक में ओवर-द-काउंटर व्यापार बाजार निर्माताओं द्वारा किया जाता है, जो डीलरों के बीच कोटेशन सेवाओं जैसे पिंक कोट पिंक ओटीसी बाजार द्वारा संचालित) और ओटीसी बुलेटिन बोर्ड (ओटीसीबीबी) का उपयोग करते हुए पिंक शीट्स सुरक्षाओं और ओटीसीबीबी में बाजार बनाते हैं।
ओटीसी स्टॉक न तो आम तौर पर सूचीबद्ध होते हैं और ना ही किसी स्टॉक विनिमय में इनका व्यापार किया जाता है, हालांकि विनिमय में सूचीबद्ध स्टॉक तीसरे बाजार में ओटीसी द्वारा बेचे जा सकते हैं।
ओटीसी संविदा
एक ओवर-द-काउंटर संविदा एक द्विपक्षीय संविदा है जिसमें दो पार्टियां इस बात पर सहमत हो जाती हैं कि भविष्य में कोई विशेष व्यापार या समझौता कैसे किया जाएगा.
यह आमतौर पर सीधे अपने ग्राहकों के लिए एक निवेश बैंक से होता है।
फॉरवर्ड और स्वैप ऐसे ठेकों के प्रमुख उदाहरण हैं। इसे ज्यादातर कम्पयूटर या टेलीफोन के माध्यम से किया जाता है। डेरिवेटिव के लिए, इन समझौतों का संचालन आमतौर पर एक अंतर्राष्ट्रीय स्वैप और डेरिवेटिव एसोसिएशन एग्रीमेंट के द्वारा होता है।
ओटीसी बाजार के इस हिस्से को कभी कभी "चौथा बाजार" कहा जाता है।
एनवायएमईएक्स (NYMEX) सामान्य रूप से व्यापार किये जाने वाले ओटीसी उर्जा डेरिवेटिव के स्लेट के लिए एक समाशोधन प्रणाली बनायी है जो कई द्विपक्षीय ओटीसी लेनदेन प्रतिपक्षों को क्लियरपोर्ट के लिए व्यापार स्थानान्तरण हेतू आपस में समझौता करने में मदद करती है, विनिमय के स्पष्टीकरण में मदद करती है, इस प्रकार से, प्रारंभिक ओटीसी लेनदेन समकक्षों के प्रदर्शन जोखिम और ऋण को ख़त्म करती है।
89 रेखांश पश्चिम
89 रेखांश पश्चिम (89th meridian west) पृथ्वी की प्रधान मध्याह्न रेखा से पश्चिम में 89 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, अटलांटिक महासागर, उत्तर अमेरिका, मध्य अमेरिका, प्रशांत महासागर, दक्षिणी महासागर और अंटार्कटिका से गुज़रती है। यह 91 रेखांश पूर्व से मिलकर एक महावृत्त बनाती है।
फील्ड गन निर्माणी, कानपुर
फील्ड गन फैक्टरी कानपुर सेंट्रल रेलवे स्टेशन से झाँसी की ओर जाने वाले कालपी रोड मार्ग पर 10 कि०मी० दूरी पर स्थित है। यह निर्माणी आयुध निर्माणियों के शस्त्र, वाहन एवं अभियंत्रण समूह की सबसे नई सदस्य है।
आवश्यकता
1965 के भारत-पाक युद्ध और 1971 के बांग्लादेश की स्वाधीनता के युद्ध के परिणामस्वरूप आयुध उत्पादन को दिए गए महत्व के परिप्रेक्ष्य में यह देखा गया था कि आयुध निर्माणी कानपुर पर इसकी क्षमता से ज्यादा कार्यभार था तब सरकार ने यह निर्णय लिया था कि एक नई निर्माणी स्थापित की जाए जो फील्ड गनों का उत्पादन करने में स्वत: समर्थ/ आत्मनिर्भर हो। इस फैक्टरी की संरचना निर्धारित करते समय यह दृष्टिकोण रखा गया था कि स्टील की अपेक्षित श्रेणी को तैयार करने से लेकर अन्तिम सज्जीकरण (फाइनल असेम्बली), परीक्षण (प्रूफ) और उसे जारी करने तक सम्पूर्ण उत्पादन कार्य इस निर्माणी में ही किया जाना चाहिए। भूमि का काफी बड़ा क्षेत्र उपलब्ध होने के कारण फील्ड गन फैक्टरी का विन्यास खाका काफी वैज्ञानिक रूप में तैयार किया गया था। सभी उत्पादन अनुभागों (शापों) को एक पंक्ति में उत्पादन की आरम्भिक प्रक्रिया से लेकर अंतिम प्रक्रिया के क्रम में स्थापित किया गया था।
आरम्भ
भारतीय आयुध निर्माणियों का इतिहास एवं विकास भारत में अंग्रेजी शासन काल से प्रत्यक्ष रूप से जुड़ा हुआ है। इंगलैंड की ईस्ट इंडिया कंपनी ने भारत में अपने आर्थिक लाभ एवं अपनी राजनीतिक शक्ति को बढाने हेतु सैन्य सामग्री को महत्वपूर्ण अवयव के रूप में स्थापित किया। सन् 1775 के दौरान ब्रिटिश प्राधिकारियों ने फोर्ट विलियम, कोलकाता में आयुध निर्माणी की स्थापना की स्वीकृति प्रदान की। यह भारत में थलसेना आयुध के प्रारम्भ को दर्शाता है।
सन् 1787 में ईशापुर गन पाउडर फैक्टरी की स्थापना की गई एवं 1791 से इसका उत्पादन शुरू हुआ। (1904 में स्थापित की गई राइफल फैक्टरी) सन् 1801 में काशीपुर, कोलकाता में तोपगाड़ी एजेंसी (वर्तमान में तोप एवं गोला निर्माणी, काशीपुर के नाम से जानी जाती है) की स्थापना की गई एवं इसका उत्पादन 18 मार्च 1802 से होने लगा। यह आयुध निर्माणियों की प्रथम औद्योगिक स्थापना थी जो अपने अस्तित्व को आज की तिथि तक कायम रखे हुए है। अपनी वर्तमान प्रतिष्ठा में अग्रसर आयुध निर्माणियाँ निरंतर परंतु अत्यंत तीव्र गति से विकास कर रही है। भारत में 1947 में स्वतंत्रता प्राप्ति के पूर्व कुल 18 आयुध निर्माणियाँ थी। स्वतंत्रता प्राप्ति के उपरांत 21 निमाणियों की स्थापना की गई, अधिकांशत: भारतीय सशस्त्र बलों के द्वारा तीन प्रधान युध्द लड़ने के परिणामस्वरूप की गई। बिहार के नालंदा में 40 वीं फैक्टरी निर्माणाधीन है।
मुख्य घटनाएं
आयुध निर्माणियों के विकासक्रम की मुख्य घटनाएं निम्न रूप में सूचीबध्द की जा सकती है:
निर्माणी
निर्माणी का विस्तार 104.1 हेक्टेयर क्षेत्र में है। जिसमें से केवल 40.40 हेक्टेयर क्षेत्र ही प्रयोग में है। इस औद्यौगिक नगर में पूर्णत: अनुकूल स्थितियों में उपलब्ध 53.16 हेक्टेयर क्षेत्र का अभी लाभप्रद उपयोग किया जाना है।
निर्माणी की आधारभूत संरचना बहुत ही वैज्ञानिक रूप में तैयार की गई है और भविष्य में निर्माणी के विस्तार को ध्यान में रखते हुए इसमें औद्योगिक/ वाणिज्यिक भवन और विद्युत आपूर्ति, जल आपूर्ति, वाहित मल, वातानुकूलन, जल निकासी व्यवस्था, संपीडित वायु आपूर्ति आदि सेवाओं की पूर्ण व्यवस्था की गई है।
धातु कर्मीय एवं अभियांत्रिकी दोनों श्रेणी में नवीनतम प्रौद्योगिकी वाली उत्पादन सुविधांए उपलब्ध हैं।
क्षमता
फील्ड गन फैक्टरी कानपुर के पास अपने नाम के अनुरूप देश की रक्षा आवश्यकताओं के अनुसार विभिन्न प्रकार की फील्ड गनों का उत्पादन करने की अद्वितीय क्षमता है। यह निर्माणी गलाई (मेल्टिंग), गढ़ाई (फोर्जिग) से लेकर गुणवत्ता में उत्कृष्टता की उच्चतम सीमा तक की गई अंतिम मशीनिंग कार्य के लिए सभी प्रकार के अत्याधुनिक और परिष्कृत उत्पादन संसाधन उपकरणों से सुसज्जित है।
अपने विविध उत्पादन कार्यक्रम के अंतर्गत निर्माणी ने उत्पादों की श्रृंखला में वृद्वि की है और सरकार के असैनिक बाजार तथा निजी क्षेत्र की माँगों के साथ-साथ व्यक्तिगत शस्त्रों की आवश्कताओं की पूर्ति भी निर्माणी द्वारा की जा रही है।
उच्चतम अंतर्राष्ट्रीय गुणवत्ता-पूर्ण उत्पादन करना निर्माणी की नीति है और यह इस तथ्य से स्वयं सिद्ध होता है कि निर्माणी में उत्पादन गतिविधियों के सभी क्षेत्रों में अंतर्राष्ट्रीय गुणवत्ता प्रबंधन प्रक्रिया मानक (आईएसओ 9001:2000) अपनाए गए हैं। उत्पादन गतिविधियों में प्रयुक्त होने वाले समस्त मापक यंत्र एवं उपकरणों का अंतर्राष्ट्रीय मानकों के अनुरूप अंशशोधन सुनिश्चित करने के लिए निर्माणी में एक एनएबीएल प्रत्यायित प्रयोगशाला भी है।
सुविधाएं
फील्ड गन फैक्टरी कानपुर के पास अपने नामे के अनुरूप देश की रक्षा आवश्यकताओं के अनुसार विभिन्न प्रकार की फील्ड गनों का उत्पादन करने की अद्वितीय क्षमता है तथा निर्माणी के पास मेल्टिंग, फोर्जिग से लेकर फिनिश मशीनिंग तक गुणवत्ता में उत्कृष्टता की उच्चतम सीमा वाले सभी प्रकार के अत्याधुनिक और परिष्कृत उत्पादन संसाधन उपकरणों की अच्छी व्यवस्था है।
अभियांत्रिकी क्षेत्र अपने आप में अद्वितीय है। यह क्षेत्र 'रफ मशीनिंग' से लेकर अंतिम (फिनिश) मशीनिंग तक किसी भी चुनौतीपूर्ण कार्य को कुशलतापूर्वक कर सकता है। इसके पास विशिष्ट उद्देश्यपूर्ण मशीनें यथा-डीप होल बोरिंग मशीन, राइफलिंग मशीन, हैवी ड्यूटी लैंथ और मशीनिंग सेन्टर्स के साथ-साथ एनसी एवं सीएनसी मशीनें हैं। अंतरपरिवर्तनीयता, प्रक्रियात्मकता, टिकाऊपन और संरक्षा से समझौता किए बिना यह क्षेत्र ग्राहक की आवश्यकताओं को समझने और उन्हें सुनिश्चित करने के लिए अनिवार्यत: आवश्यक परिशुद्ध गेजों का उत्पादन करने वाले उपकरणों से पूर्णत: सुसज्जित है।
फील्ड गन फैक्टरी पूरे विश्वास के साथ गर्व का अनुभव करती है कि हम चतुर्दिक गुणवत्तोन्मुख प्रयासों के द्वारा पूर्णतया दोषमुक्त उत्पादन करने में सक्षम हैं।
कश्मीरी पंडित
कश्मीरी पंडित (जिन्हें कश्मीरी ब्राह्मण भी कहा जाता है) कश्मीरी हिंदू हैं और वृहत्तर सारस्वत ब्राह्मण समुदाय का हिस्सा हैं। वे जम्मू और कश्मीर के भारत के केंद्र शासित प्रदेश में एक पहाड़ी क्षेत्र, कश्मीर घाटी के पंच गौड़ ब्राह्मण समूह से संबंधित हैं। मुस्लिम प्रभाव के क्षेत्र में प्रवेश करने से पूर्व कश्मीरी पंडित मूल रूप से कश्मीर घाटी में ही रहते थे। मुस्लिम प्रभाव बढ़ने के साथ बड़ी संख्या में लोग इस्लाम में परिवर्तित हो गए। वे कश्मीर जाति के मूल निवासी के तौर पर शेष एकमात्र कश्मीरी हिंदू समुदाय हैं।
आरंभिक इतिहास
अशोक के समय से, तीसरी शताब्दी ईसा पूर्व के आसपास, कश्मीर क्षेत्र की हिंदू जाति व्यवस्था बौद्ध धर्म की आमद से प्रभावित हुई। नतीजतन परंपरागत वर्ण-व्यवस्था की रेखा धुँधली हुई, ब्राह्मणों को अपवाद छोड़कर जो कि इस परिवर्तनों से अलग बने रहे। आरंभिक कश्मीरी समाज की एक और उल्लेखनीय विशेषता यह थी कि उस समय के अन्य समुदायों में महिलाओं की स्थिति की तुलना में उन्हें उच्च सम्मान प्राप्त था।
कई ऐतिहासिक संघर्षों का साक्षी उत्तरी भारत आठवीं शताब्दी से ही तुर्कों और अरबों के हमलों के साए में बना रहा, हालाँकि उन्होंने आम तौर पर दूसरी आसान जगहों के बदले पहाड़ से घिरे कश्मीर घाटी को नजरअंदाज कर दिया। चौदहवीं सदी से पहले तक घाटी में मुस्लिम शासन स्थापित नहीं हुआ था। आखिरकार जब यह स्थापित हुआ तो ऐसा नहीं कि केवल बाहरी आक्रमण के परिणामस्वरूप हुआ, बल्कि स्थानीय आंतरिक समस्याओं के कारण हुआ जिसमें हिंदू लोहार राजवंश के कमजोर शासन और भ्रष्टाचार की प्रमुख भूमिका थी।
उपर्युक्त उद्धरण के आलोक में देखें तो इतिहास में इसका भी उल्लेख है कि किसानों का शोषण करने वाले दामर उपाधिकारी सामंतों का दमन कर उन्हें दंडित करने का कार्य 'उत्पल' राजवंश के संस्थापक अवंतिवर्मन (9वीं सदी) ने किया था। अंतिम लोहार राजा का शासनकाल ब्राह्मणों के लिए विशेषकर दुखकर था, कारण कि सूहादेव ने उन्हें अपनी कराधान प्रणाली में शामिल कर लिया जबकि पहले उन्हें छूट दी गई थी।
मध्यकालीन इतिहास
ज़ुल्जू, जो शायद तुर्किस्तान का एक मंगोल था, ने 1320 में तबाही मचाई, जब उसने कश्मीर घाटी के कई इलाकों को जीतने वाली सेना की कमान संभाली। हालाँकि ज़ुल्जू शायद मुसलमान नहीं था। कश्मीर के सातवें मुस्लिम शासक सुल्तान सिकंदर बुतशिकन (1389-1413) की गतिविधियाँ भी इस क्षेत्र के लिए महत्वपूर्ण थीं। सुल्तान को एक मूर्तिभंजक (iconoclast) के रूप में निर्दिष्ट किया गया क्योंकि उसने कई गैर-मुस्लिम धार्मिक प्रतीकों को ध्वस्त किया और आबादी को धर्म-परिवर्तन या पलायन करने के लिए मजबूर किया। पारंपरिक धर्मों के बहुत से अनुयायी, जो इस्लाम में परिवर्तित न हुए, भारत के अन्य हिस्सों में चले गए। प्रवासियों में कुछ पंडित शामिल थे, हालांकि संभव है कि इस समुदाय के कुछ लोग नए शासकों से बचने के साथ ही आर्थिक कारणों से भी विस्थापित हुए हों। ब्राह्मणों को उस समय सामान्यतया शासकों द्वारा अन्य क्षेत्रों में भूमि की पेशकश की जा रही थी जिससे कि समुदाय के परंपरागत उच्च साक्षरता और व्यवहार ज्ञान का उपयोग किया जा सके, साथ ही संधिबद्धता द्वारा उन्हें भी वैधता भी प्राप्त हो सके। जनसंख्या और धर्म दोनों में परिवर्तन का परिणाम यह हुआ कि कश्मीर घाटी मुख्य रूप से मुस्लिम क्षेत्र बन गया। बुतशिकन का उत्तराधिकारी, कट्टर मुस्लिम ज़ैन-उल-अबिदीन (1423-74), हिंदुओं के प्रति सहिष्णु था। उसने उन सभी को हिंदू धर्म में पुनर्वापसी की मंजूरी दी जिनको मुस्लिम-धर्म में परिवर्तन के लिए विवश किया गया, साथ ही वह मंदिरों के जीर्णोद्धार में भी प्रवृत्त हुआ। उसने इन पंडितों की शिक्षा का सम्मान किया, जिनके लिए उसने भूमि दी और साथ ही उन लोगों को प्रोत्साहित किया, जिन्हें वापस लौटने के लिए छोड़ दिया गया था। उसने एक योग्यतातंत्र (meritocracy) को संचालित किया तथा ब्राह्मण और बौद्ध दोनों उसके निकटतम सलाहकार थे।
आधुनिक इतिहास
विकासशील समाज अध्ययन पीठ (CSDS) के पूर्व निदेशक डी॰एल॰ शेठ ने 1947 में आजादी के तुरंत बाद भारतीय समाजों, जिसने मध्यवर्ग गठित किया और जो पारंपरिक रूप से "शहरी और पेशेवर" थे (डॉक्टर, वकील, शिक्षक, इंजीनियर, आदि।) को सूचीबद्ध किया। इस सूची में कश्मीरी पंडित, गुजरात के नागर ब्राह्मण; दक्षिण भारतीय ब्राह्मण; पंजाबी खत्री, और उत्तरी भारत से कायस्थ; महाराष्ट्र से चितपावन और चंद्रसेनिया कायस्थ प्रभु; प्रोबासी और भद्रलोक बंगाली; पारसी और मुस्लिम तथा ईसाई समुदायों के उच्च-वर्गीय शामिल थे। पी॰के॰ वर्मा के अनुसार, "शिक्षा एक सामान्य सूत्र था, जो इस अखिल भारतीय कुलीन वर्ग को साथ-साथ जोड़े हुए था" और इन समुदायों के लगभग सभी सदस्य अंग्रेजी पढ़ और लिख सकते थे तथा स्कूल से परे भी कुछ शिक्षित थे।
कश्मीर से पलायन (1985-1995)
कश्मीरी पंडित डोगरा शासन (1846-1947) के दौरान घाटी की जनसंख्या के कृपा-प्राप्त अंग थे। उनमें से 20 प्रतिशत ने 1950 के भूमि सुधारों के परिणामस्वरूप घाटी छोड़ दी, और 1981 तक पंडित आबादी का कुल 5 प्रतिशत रह गए। 1990 के दशक में आतंकवाद के उभार के दौरान कट्टरपंथी इस्लामवादियों और आतंकवादियों द्वारा उत्पीड़न और धमकियों के बाद वे अधिक संख्या में जाने लगे। 19 जनवरी 1990 की घटनाएँ विशेष रूप से शातिराना थीं। उस दिन, मस्जिदों ने घोषणाएँ कीं कि कश्मीरी पंडित काफ़िर हैं और पुरुषों को या तो कश्मीर छोड़ना होगा, इस्लाम में परिवर्तित होना होगा या उन्हें मार दिया जाएगा। जिन लोगों ने इनमें से पहले विकल्प को चुना, उन्हें कहा गया कि वे अपनी महिलाओं को पीछे छोड़ जाएँ। कश्मीरी मुसलमानों को पंडित घरों की पहचान करने का निर्देश दिया गया ताकि धर्मांतरण या हत्या के लिए उनको विधिवत निशाना बनाया जा सके। कई लेखकों के अनुसार, 1990 के दशक के दौरान 140,000 की कुल कश्मीरी पंडित आबादी में से लगभग 100,000 ने घाटी छोड़ दी। अन्य लेखकों ने पलायन का और भी ऊँचा आँकड़ा सुझाया है जो कि 150,000 से लेकर 190,000 (लगभग 200,000 की कुल पंडित आबादी का) तक हो सकता है। तत्कालीन राज्यपाल जगमोहन की एक गुपचुप पलायन संघटित करने में संलिप्तता विवाद का विषय रही जिससे योजनाबद्ध पलायन की प्रकृति विवादास्पद बनी हुई है। कई शरणार्थी कश्मीरी पंडित जम्मू के शरणार्थी शिविरों में अपमानजनक परिस्थितियों में रह रहे हैं।
जनसंख्या वितरण
जम्मू क्षेत्र मे ब्राह्मण जनसंख्या = 15 से 18 लाख है
कश्मीर क्षेत्र मे ब्राह्मण जनसंख्या = 3 से 5 लाख है
अचुकी गाँव, कोंच (गया)
अचुकी कोंच, गया, बिहार स्थित एक गाँव है।
कफूडा (N.Z.A.), कोश्याँकुटोली तहसील
कफूडा (N.Z.A.), कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कानपुर सेंट्रल रेलवे स्टेशन
कानपुर सेंट्रल रेलवे स्टेशन भारत के उत्तर प्रदेश राज्य के महानगर कानपुर में स्थित भारतीय रेलवे की उत्तर मध्य रेलवे शाखा के अन्तर्गत आने वाला रेलवे स्टेशन है।
सिलवानुस डुंग डुंग
सिलवानुस डुंग डुंग (जन्म 27 जनवरी, 1949) भारत के पूर्व फील्ड हॉकी खिलाड़ी हैं। सिलवानुस मॉस्को, सोवियत संघ में आयोजित 1980 के ग्रीष्मकालीन ओलिंपिक में स्वर्ण पदक विजेता टीम के सदस्य रहे। उन्हें 2016 में ध्यानचंद पुरस्कार मिला। उन्होंने भारतीय सेना में अपनी सेवाएं दी और 1988 में सेना की नौकरी से सेवानिवृत होने के बाद रांची में रहते है।